Document ID: /roh_data/filtered/Billingualer_Corpus_interleaved-de-rm.jsonl.gz/1880

This is a text translated from German to Rumantsch Grischun.
Regierungsmitteilung vom 2. Dezember 2010

Die Bündner Regierung hat eine Teilrevision des Schulgesetzes auf den 1. August 2012 in Kraft gesetzt. Damit werden die weiteren Weichen zur Einführung des neuen Unterrichtsfachs Religionskunde und Ethik an der Oberstufe gestellt. Ausserdem hat die Regierung ihre Stellungnahmen zu Vernehmlassungen des Bundes verfasst.

Weitere Weichen zur Einführung des neuen Religionskunde- und Ethik-Unterrichts gestellt

Der Kanton Graubünden wird das neue Unterrichtsfach Religionskunde und Ethik plangemäss ab dem Schuljahr 2012/2013 auf der Oberstufe einführen. Die Bündner Regierung hat die entsprechende Teilrevision des Schulgesetzes auf den 1. August 2012 in Kraft gesetzt. Gleichzeitig hat die Regierung den neuen Lehrplan zum Fach Religionskunde und Ethik für die Volksschul-Oberstufe genehmigt. Auf der Primarstufe ist die Einführung des neuen Fachs auf das Schuljahr 2017/2018 vorgesehen.

Ebenfalls geregelt hat die Regierung die notwendige Nachqualifizierung von Lehrpersonen, welche das neue Fach auf der Volksschul-Oberstufe unterrichten werden. Mit der Planung und Durchführung der Fortbildung wurde die Pädagogische Hochschule Graubünden beauftragt. Die Fortbildungskurse werden ab 2011 angeboten.

An der Abstimmung vom 17. Mai 2009 über die sogenannte "Ethik-Initiative" hatte sich das Bündner Volk für den Gegenvorschlag des Grossen Rates beziehungsweise für das "Modell 1+1" entschieden. Dieses beinhaltet einerseits wie bisher eine von den Kirchen verantwortete Wochenlektion Religionsunterricht für Schülerinnen und Schüler, die Mitglieder einer der beiden Landeskirchen sind. Andererseits sieht das Modell neu eine für alle Schülerinnen und Schüler obligatorische Wochenlektion Religionskunde und Ethik vor.

Vorbehalte gegenüber der neuen Aussenlandeverordnung des Bundes

Die Bündner Regierung befürwortet die Absicht des Bundes, Aussenlandungen von Luftfahrzeugen neu in einer eigenständigen Bundesverordnung zu regeln. Sie verlangt aber verschiedene Anpassungen. Andernfalls kann die Regierung dem Entwurf der Verordnung über das Starten und Landen mit Luftfahrzeugen ausserhalb von Flugplätzen nicht zustimmen.

Wie die Regierung in ihrer Vernehmlassungsantwort an den Bund erklärt, werden mit dieser Verordnung weitgehend zeitgemässe Bestimmungen für Aussenlandungen erlassen. Diese nehmen neben den Aspekten der Luftfahrt auch die Belange der Raumplanung und des Umweltschutzes auf und stimmen sie aufeinander ab.

In mehreren Bereichen werden jedoch die Bedürfnisse der Gebirgskantone nach Ansicht der Regierung nicht ausreichend berücksichtigt. Dabei führt sie insbesondere die Einschränkungen bei Aussenlandungen in Nationalpärken und eidgenössischen Jagdbanngebieten an. Gleiches gilt für Aussenlandungen im Gebirge zu Ausbildungszwecken. Ebenso werden für Aussenlandungen, die der Aus- und Weiterbildung für Rettungs- und Löscheinsätze dienen, unnötige bürokratische Hürden geschaffen. In diesen Bereichen muss die Aussenlandeverordnung flexibler und praxisbezogener ausgestaltet werden.

Geplante Revision der Betäubungsmittelverordnungen des Bundes wird unterstützt

Die Bündner Regierung befürwortet die vom Bund geplante Revision der Betäubungsmittelverordnungen. Sie ist mit dem Konzept, die bisherigen acht verschiedenen Verordnungen in drei neue Erlasse zusammenzufassen, einverstanden. Dies hält die Regierung in der Anhörung an den Bund fest. Zu den drei neuen Verordnungen gehören die Betäubungsmittelkontrollverordnung, die Betäubungsmittelsuchtverordnung sowie die Betäubungsmittelverzeichnisverordnung.

Ausdrücklich begrüsst die Regierung auch den Erlass der Betäubungsmittelsuchtverordnung als separate Verordnung. Diese regelt die Umsetzung der Massnahmen der vier Säulen Prävention, Therapie, Schadenminderung und Kontrolle bei suchtbedingten Störungen.

Nötig sind die Anpassungen aufgrund der vom Parlament am 20. März 2008 beschlossenen und von der Schweizer Bevölkerung am 30. November 2008 in einer Referendumsabstimmung gutgeheissenen Teilrevision des Betäubungsmittelgesetzes.

Aus Gemeinden und Regionen

Felsberg:

Der Gemeinde Felsberg wird für den Umbau und die Erweiterung des Schulhauses ein kantonaler Baubeitrag von 197'600 Franken zugesichert.

Untervaz:

Die Gemeinde Untervaz erhält für den Umbau und die Erweiterung des Schulhauses einen kantonalen Baubeitrag von 2'127'000 Franken.

Bregaglia:

Die von der Gemeinde Castasegna (seit 1. Januar 2010 Comune di Bregaglia) am 27. November 2009 beschlossene Totalrevision der Ortsplanung wird genehmigt.

Scuol:

Die von der Gemeinde Scuol am 30. März 2008 beschlossene Teilrevision der Ortsplanung "Hotel Belvédère" wird genehmigt.

Tschappina:

Die Teilrevision der Ortsplanung der Gemeinde Tschappina vom 14. Juni 2010 wird genehmigt.

Kantonsbeiträge an verschiedene Institutionen

Wirtschaftsforum Nationalparkregion:

Dem Wirtschaftsforum Nationalparkregion wird an das Regionalmanagement ein Beitrag im Rahmen der Neuen Regionalpolitik des Bundes (NRP) von insgesamt maximal 825'000 Franken, jährlich höchstens 165'000 Franken, für die Periode 2011-2015 zugesichert.

Engadiner Lehrwerkstatt für Schreiner:

Das Bauprojekt für die Erweiterung der Engadiner Lehrwerkstatt für Schreiner in Samedan wird genehmigt und mit einem kantonalen Baubeitrag von maximal 733'600 Franken unterstützt.

Bündner Verband für Sport:

Die Regierung hat den Pauschalbeitrag 2010 an die dem Bündner Verband für Sport angeschlossenen Sportverbände und Organisationen festgelegt. Der Beitrag aus dem Sport-Fonds in der Höhe von 1'000'000 Franken wird auf insgesamt 46 Verbände und Organisationen verteilt.

GKB-Sportkids:

Dem Projekt GKB-Sportkids wird für das Trainingsjahr 2011/12 ein Beitrag von maximal 150'000 Franken aus dem Sport-Fonds zugesprochen.

Engadin Nordic:

Das Projekt Biathlon des Vereins Engadin Nordic zum Ausbau der Trainings- und Leistungsgruppe wird mit einem Beitrag von 100'000 Franken aus dem Sport-Fonds unterstützt.

Gremium: Regierung

Quelle: dt Standeskanzlei Graubünden

02.12.2010
Communicaziun da la regenza dals 2 da december 2010

La regenza grischuna ha mess en vigur per il 1. d'avust 2012 ina revisiun parziala da la lescha da scola. Qua tras vegnan fatgas ulteriuras preparativas per l'introducziun dal nov rom d'instrucziun "enconuschientscha da las religiuns ed etica" al stgalim superiur. Ultra da quai ha la regenza formulà sias posiziuns tar consultaziuns da la confederaziun.

Ulteriuras preparativas per introducir la nova instrucziun d'enconuschientscha da las religiuns e d'etica

Il chantun Grischun vegn ad introducir il nov rom d'instrucziun "enconuschientscha da las religiuns ed etica" sin il stgalim superiur sco planisà a partir da l'onn da scola 2012/2013. La regenza grischuna ha mess en vigur per il 1. d'avust 2012 la revisiun parziala correspundenta da la lescha da scola. A medem temp ha la regenza approvà il nov plan d'instrucziun dal rom "enconuschientscha da las religiuns ed etica" per il stgalim superiur da la scola populara. Sin il stgalim primar èsi previs d'introducir il nov rom per l'onn da scola 2017/2018.

La regenza ha ultra da quai reglà la qualificaziun posteriura necessaria da las persunas d'instrucziun che vegnan ad instruir il nov rom sin il stgalim superiur da la scola populara. La scola auta da pedagogia dal Grischun è vegnida incumbensada da planisar e da realisar il perfecziunament. Ils curs da perfecziunament vegnan purschids a partir da l'onn 2011.

A chaschun da la votaziun dals 17 da matg 2009 davart l'uschenumnada iniziativa d'etica era il pievel grischun sa decidì per la cuntraproposta dal cussegl grond respectivamain per il "model 1+1". Quel cuntegna d'ina vart sco fin ussa ina lecziun per emna instrucziun da religiun per scolaras e per scolars che appartegnan ad ina da las duas baselgias chantunalas. Per questa lecziun èn responsablas las baselgias. Da l'autra vart prevesa il model da nov ina lecziun per emna instrucziun d'enconuschientscha da las religiuns e d'etica ch'è obligatorica per tut las scolaras e per tut ils scolars.

Resalvas envers la nova ordinaziun federala davart atterraments ordaifer las plazzas aviaticas

La regenza grischuna beneventa l'intenziun da la confederaziun da reglar atterraments d'eromobils ordaifer las plazzas aviaticas da nov en in'atgna ordinaziun federala. Ella pretenda dentant differentas adattaziuns. Uschiglio na po la regenza betg approvar il sboz da l'ordinaziun davart il partir e l'atterrar cun eromobils ordaifer las plazzas aviaticas.

Sco che la regenza ha declerà en sia resposta da consultaziun a la confederaziun vegnan relaschadas cun questa ordinaziun disposiziuns per gronda part confurmas al temp per atterraments ordaifer las plazzas aviaticas. Quellas integreschan ultra dals aspects da l'aviatica er las dumondas da la planisaziun dal territori e da la protecziun da l'ambient e coordineschan ellas ina cun l'autra.

Tenor l'avis da la regenza na vegnan ils basegns dals chantuns da muntogna dentant en plirs secturs betg resguardads en moda suffizienta. Ella menziunescha qua sco exempel en spezial las restricziuns en connex cun atterraments ordaifer las plazzas aviaticas en parcs naziunals ed en territoris federals scumandads per la chatscha. Il medem vala per atterraments ordaifer las plazzas aviaticas en las muntognas per motivs da scolaziun. Er vegnan stgaffids obstachels birocratics nunnecessaris per atterraments ordaifer las plazzas aviaticas che servan a la scolaziun ed a la furmaziun supplementara en cas d'acziuns da salvament e da stizzar fieu. En quests secturs sto l'ordinaziun davart atterraments ordaifer las plazzas aviaticas vegnir concepida en moda pli flexibla e pli pratica.

La revisiun planisada da las ordinaziuns federalas davart ils narcotics e las substanzas psicotropas vegn beneventada

La regenza grischuna beneventa la revisiun da las ordinaziuns davart ils narcotics e las substanzas psicotropas ch'è planisada da la confederaziun. Ella va d'accord cun il concept da resumar las otg differentas ordinaziuns actualas en trais novs relaschs. Quai menziunescha la regenza en sia audiziun a la confederaziun. Tar las trais novas ordinaziuns tutgan l'ordinaziun davart la controlla da narcotics e da substanzas psicotropas, l'ordinaziun davart la dependenza da narcotics e da substanzas psicotropas sco er l'ordinaziun davart il register da narcotics e da substanzas psicotropas.

La regenza beneventa er explicitamain il relasch da l'ordinaziun davart la dependenza da narcotics e da substanzas psicotropas sco ordinaziun separada. Quella regla la realisaziun da las mesiras da las quatter pitgas prevenziun, terapia, diminuziun dal donn e controlla en cas da disturbis che resultan da la dependenza.

Las adattaziuns èn necessarias suenter che la revisiun parziala da la lescha federala davart ils narcotics e las substanzas psicotropas, concludida dal parlament ils 20 da mars 2008, è vegnida approvada da la populaziun a chaschun da la votaziun da referendum dals 30 da november 2008.

Da vischnancas e da regiuns

Favugn:

A la vischnanca da Favugn vegn garantida ina contribuziun chantunala da construcziun da 197'600 francs per midar e per engrondir la chasa da scola.

Vaz sut:

La vischnanca da Vaz sut survegn ina contribuziun chantunala da construcziun da 2'127'000 francs per midar e per engrondir la chasa da scola.

Bregaglia:

La revisiun totala da la planisaziun locala, concludida da la vischnanca da Castasegna (dapi il 1. da schaner 2010 vischnanca da Bregaglia) ils 27 da november 2009, vegn approvada.

Scuol:

La revisiun parziala da la planisaziun locala "Hotel Belvédère", concludida da la vischnanca da Scuol ils 30 da mars 2008, vegn approvada.

Tschappina:

La revisiun parziala da la planisaziun locala da la vischnanca da Tschappina dals 14 da zercladur 2010 vegn approvada.

Contribuziuns chantunalas a differentas instituziuns

Forum economic da la regiun dal parc naziunal:

Al forum economic da la regiun dal parc naziunal vegn garantida per la perioda 2011 – 2015 ina contribuziun maximala da totalmain 825'000 francs (maximalmain 165'000 francs per onn) al manaschament regiunal en il rom da la nova politica regiunala da la confederaziun (NPR).

Lavuratori d'emprendissadi engiadinais per scrinarias e per scrinaris:

Il project da construcziun per l'engrondiment dal lavuratori d'emprendissadi engiadinais per scrinarias e per scrinaris a Samedan vegn approvà e sustegnì cun ina contribuziun chantunala da maximalmain 733'600 francs.

Federaziun grischuna per il sport:

La regenza ha fixà la contribuziun pauschala 2010 per las federaziuns da sport e per las organisaziuns ch'èn affiliadas a la federaziun grischuna per il sport. La contribuziun dad 1'000'000 francs or dal fond da sport vegn repartida sin totalmain 46 federaziuns ed organisaziuns.

GKB-SPORTKIDS:

Al project GKB-SPORTKIDS vegn concedida per l'onn da trenament 2011/12 ina contribuziun da maximalmain 150'000 francs or dal fond da sport.

Engiadina Nordic:

Il project "biatlon" da l'uniun Engiadina Nordic per engrondir la gruppa da trenament e da prestaziun vegn sustegnì cun ina contribuziun da 100'000 francs or dal fond da sport.

Gremi: regenza

Funtauna: rg chanzlia chantunala dal Grischun

02.12.2010